Eŭrovido-Kantokonkurso 1956

La 1-a Eŭrovido-Kantokonkurso okazis la 24-an de majo 1956 en Lugano (Svislando). Ĝi estis prezentata en la Teatro Kursaal de Lohengrin Filipello. La venkantino estis Lys Assia (Svislando) kun kanto Refrain.

Sep landoj (Belgio, Francio, Italio, Germanio, Svislando, Luksemburgo kaj Nederlando) partoprenis. Ĉiu lando prezentis du kantojn. Svislando sendis unu kantiston kiu prezentis du kantojn (Lys Assia), kiel Luksemburgo (Michèle Arnaud).

Daŭrintaj maksimume 3 minutojn kaj 30 sekundojn, la kantoj devis esti prezentataj sen danci kaj per unu artisto. Grupoj aŭ paroj ne estis permesataj. Orkestro de 24 personoj ludis muzikon, la artistoj kantis direkte.

 Finalo 
 Numero Lando Artisto Kanto Traduko 1  Nederlando  Jetty Paerl  De vogels van Holland  La birdoj de Holando 2  Svislando  Lys Assia  Das alte Karussell  La malnova karuselo 3  Belgio  Fud Leclerc  Messieurs les noyés de la Seine  Sinjoroj dronintoj en la Sejno 4  Germanio  Walter Andreas Schwarz  Im Wartesaal zum großen Glück  En la atendejo por la granda feliĉo 5  Francio  Mathé Althéry  Le temps perdu  La perdita tempo 6  Luksemburgo  Michèle Arnaud  Ne crois pas  Ne kredu 7  Italio  Franca Raimondi  Aprite le finestre  Malfermu la fenestrojn 8  Nederlando  Corry Brokken  Voorgoed voorbij  Pasinta por ĉiam 9  Svislando  Lys Assia  Refrain  Refreno 10  Belgio  Mony Marc  Le plus beau jour de ma vie  La plej bela tago de mia vivo 11  Germanio  Freddy Quinn  So geht das jede Nacht  Tiel estas ĉiun nokton 12  Francio  Dany Dauberson  Il est là  Li estas tie 13  Luksemburgo  Michèle Arnaud  Les amants de minuit  La amantoj de noktomezo 14  Italio  Tonina Torrielli  Amami se vuoi  Amu min se vi volas

 Juĝistaro 
Juĝistaro de 14 personoj (du el ĉiu lando) elektis sekrete la venkintinon. Ĉiu juĝisto povis ankaŭ elekti artiston de sia lando – regulo ne mem pensebla hodiaŭ.
Oni diras ke Luksemburgo ne volis sendi juĝistojn en Svislandon kaj ke ĝi petis Svislandon helpi kun du svisaj juĝistoj kiuj anstataŭis Luksemburgon en la juĝistaro. Ĉi-tio povus esti la kaŭzo de la venko de Lys Assia.
Oni scias nek la kvanton de poentoj de Lys Assia nek la vicojn de la aliaj partoprenantoj ĉar la rezultoj de la juĝistara balotado estis detruitaj tuj poste.

 Faktoj 
 Danio, Britio kaj Aŭstrio ne povis partopreni ĉar ili preterpasis la daton pri la aliĝo.
 La duono de la kantoj (sep) estis en franca lingvo.
 La nederlanda kantisto Corry Brokken gajnis la sekvontan konkurson en 1957.

 Eksteraj ligiloj 

 Oficiala paĝo de la Eŭrovido-kantokonkurso 


1956
Kategorio:Muziko en 1956
Kategorio:Kulturo de Svislando
Kategorio:1956 en Svislando